recursal/SuperWikiNEXT-32B huggingface dataset:
மலேசியாவில் மிக உயர்ந்த விருதுகளில் ஒன்றான டான் ஸ்ரீ விருதைப் பெற்ற ஒருவரின் துணைவியாரை, **புவான் ஸ்ரீ** (*Puan Sri*) என்று அழைக்கிறார்கள். அதே டான் ஸ்ரீ விருது, அரிய சேவைகளைச் செய்த பெண்களுக்கு, தனிப்பட்ட வகையில் வழங்கப்படுமானால், அந்தப் பெண்மணியை **டான் ஸ்ரீ** என்றே அழைக்க வேண்டும்.

எடுத்துக்காட்டாக, மலேசிய அரசியல்வாதி டான் ஸ்ரீ தேவகி கிருஷ்ணனைக் குறிப்பிட்டுச் சொல்லலாம். அவரை டான் ஸ்ரீ தேவகி கிருஷ்ணன் என்றே அழைக்கிறார்கள். இவர் மலேசியத் தேர்தல்களில் போட்டியிட்ட முதல் இந்தியப் பெண்மணி. ஜான்சிராணிப் படையில் சேர்ந்து இந்திய விடுதலைக்காகப் போராடியவர்.

மலேசிய இந்தியர்களில் டான் ஸ்ரீ விருது பெற்ற வி. மாணிக்கவாசகம், ஆதி நாகப்பன், ஜி.கே. ராம ஐயர், பி.சி. சேகர், கே.எஸ். நிஜார், கே. தனபாலசிங்கம், கே.ஆர். சோமசுந்தரம், எம். தம்பிராஜா, மணி ஜெகதீசன், ரமோன் நவரத்தினம், டோனி பெர்னாண்டஸ், கிசு திராத்திரை போன்றவர்களின் துணைவியார்களை, புவான் ஸ்ரீ எனும் கௌரவ அடைமொழியுடன் அழைக்கிறார்கள்.

மேற்கோள்கள்
-----------

1. ↑  Tan Sri Dr Devaki Krishnan is a Malaysian politician. She became the first woman be elected to public office in Malaysia.
***உறுதிகொள்*** (*Uruthikol*) என்பது கிஷோர், மேகனா ஆகியோர் முக்கிய வேடங்களில் நடிக்க ஆர். அய்யனார் எழுதி இயக்கி 2017ஆம் ஆண்டு வெளிவந்த தமிழ் மொழி அதிரடித் திரைப்படமாகும். பள்ளியை விட்டு வெளியேறிய ஒரு பள்ளி மாணவன், சில குற்றவாளிகளால் கடத்தப்பட்ட தன் சகோதரியைக் கண்டுபிடித்து அவளை எப்படி மீட்க முற்படுகிறான் என்பதைச் சுற்றியே திரைக்கதை அமைந்துள்ளது.

நடிகர்கள்
---------

* சசியாக கிஷோர்
* பிரியங்காவாக மேகனா எலன்
* காளி வெங்கட்
* தென்னவன்
* அகிலேஷ்
* கண்ணன் பொன்னையா
* மாஸ்டர் சிவசங்கர்

தயாரிப்பு
---------

குழந்தை நடிகராக நடித்ததற்காக அறியப்பட்ட கிஷோர் டிஎஸ் முக்கிய கதாபாத்திரத்தில் நடிக்க ஒப்பந்தம் செய்யப்பட்டார்.

விமர்சனம்
---------

தி டைம்ஸ் ஆஃப் இந்தியா படத்திற்கு ஐந்து நட்சத்திரங்களில் இரண்டரை நட்சத்திரங்களைக் கொடுத்து, "எழுத்து , செயலாக்கம் இரண்டும் நாடகத்தனமாக இருக்கிறது. திரைப்படம் ஒருபோதும் நம் ஆர்வத்தை ஈர்க்கவில்லை" என எழுதியது.

சான்றுகள்
---------

1. ↑  "It is a challenge to play a solo lead: Kishore - Times of India". *The Times of India*.
2. ↑  "Uruthikol Movie Review {2/5}: Critic Review of Uruthikol by Times of India". 2018-10-06 அன்று பார்க்கப்பட்டது.
**கணக்கீட்டு ஆய்வு** அல்லது **கணக்கியல் ஆய்வு** (*Accounting research*) என்பது பொருளாதார செயல்முறை நிகழ்வுகளின் விளைவுகள் மற்றும் பொருளாதார நிகழ்வுகளின் அறிக்கை தகவல்கள் விளைவுகள் என்பவற்றை உள்ளடக்கியது. இந்த ஆய்வானது நிதிக் கணக்கியல் முகாமைத்துவம், கணக்கியல் தணிக்கை மற்றும் வரிவிதிப்பு உட்பட்ட பரந்த ஆராய்ச்சிப் பகுதிகளை உள்ளடக்கியது.

கணக்கீட்டு கல்வி சம்பந்தமான ஆய்வானது கணக்கியல் துறையின் அனைத்து அம்சங்களையும் அறிவியல் முறைமையின் மூலம் ஆராய்ச்சியின் போது பயிற்சிக் கணக்காளர்கள், தமது வாடிக்கையாளர்கள் அல்லது குழு சம்பந்தமான பிரச்சினைகளை தீர்க்க கவனம் செலுத்துகின்றது. கணக்கீட்டு ஆராய்ச்சியானது கணக்கீட்டு பயன்பாடுகளில் அதிக பங்களிப்பை செய்கின்றது. எனினும் கணக்கீட்டு கல்வி முறைகளில் கடந்த தசாப்தங்களில் ஏற்பட்ட மாற்றம் காரணமாக கணக்கியலானது கணக்கீட்டு கல்வி மற்றும் கணக்கீட்டு பயன்பாடுகள் எனும் இரு பிரிவுகளாக பிரிக்கப்பட்டுள்ளது.

முன்னோட்டம்
-----------

கல்வி ஆய்வாளர்கள் மற்றும் பயிற்சிக் கணக்காளர்கள் மூலம் கணக்கீட்டு ஆய்வு மேற்கொள்ளப்படுகின்றது. கணக்கீட்டுத் துறையின் அனைத்துப் பகுதிகளில் உள்ள பிரச்சினைகளையும் அறிவியல் முறைமையின் மூலம் மதிப்பீடு செய்கின்றது. இவ் ஆய்வானது நிதித் தகவல், சோதனைகள் மற்றும் கணினி உருவகப்படுத்தல் உட்படப் பல்வேறு சான்றுகளைப் பயன்படுத்துகின்றது.

பயிற்சிக் கணக்காளர்களின் ஆய்வானது வாடிக்கையாளர்கள் அல்லது குழு சம்பந்தமான பிரச்சினைகளை உடனடித் தீர்வு காண்பதற்காகக் கவனம் செலுத்துகின்றது. உதாரணமாக புதிய வாடிக்கையாளர் வரிட் சட்டத் தாக்கங்கள், நிதிக்கூற்றுக்களில் அசாதாரண நிதி வழங்கல் நடவடிக்கை என்பவற்றை உள்ளடக்கியது.

கணக்கியல் ஆய்வு, தரநிலை அமைப்பு போன்ற கணக்கியல் நிறுவனங்களால் மேற்கொள்ளப்படுகிறது. எடுத்துக்காட்டாக, சர்வதேச கணக்கியல் தரநிலைகள் வாரியம் (IASB) சில ஆய்வுத் திட்டங்களில் உள்ள சிக்கல்களை ஆராய்கிறது. இவற்றின் முடிவுகள், சிக்கல்களை அதன் செயலில் உள்ள நிகழ்ச்சி நிரலுக்கு நகர்த்தலாமா என்பதைத் தீர்மானிக்கலாம்.

மேற்கோள்கள்
-----------

1. 1 2  Gordon, Teresa P. and Jason C. Porter. 2009. "Reading and Understanding Academic Research in Accounting: A Guide for Students." *Global Perspectives on Accounting Education* 6: 25-45.
2. ↑  Covaleski, M. A.; Dirsmith, M. W. (1990). "Dialectic tension, double reflexivity and the everyday accounting researcher: On using qualitative methods". *Accounting, Organizations and Society* **15** (6): 543–573. doi:10.1016/0361-3682(90)90034-R. .
3. ↑  Jönsson, S.; Macintosh, N. B. (1997). "CATS, RATS, and EARS: Making the case for ethnographic accounting research". *Accounting, Organizations and Society* **22** (3–4): 367–386. doi:10.1016/S0361-3682(96)00040-2.
4. ↑  *Research projects*, IFRS Foundation, 2013, 2013-12-28 அன்று மூலம் பரணிடப்பட்டது, December 27, 2013 அன்று பார்க்கப்பட்டது
**அர்ச்சனா ரவி** (பிறப்பு 17 ஜூன் 1996) இந்தியாவின் கேரளாவைச் சேர்ந்த விளம்பர மாதிரிப் பெண்ணும், அழகுப் போட்டியாளரும், நடிகையும் பாரம்பரிய நடனக் கலைஞருமாவார்.  பல்வேறு அழகிப்போட்டிகளில் பட்டம் வென்றுள்ள இவர், பிப்ரவரி 2019 இல், குழந்தைகளை மேம்படுத்துவதற்காக "நண்பர் திட்டம்" என்ற பிரச்சாரத்தைத் தொடங்கியுள்ளார்.

தொழில் வாழ்க்கை
---------------

விளம்பரங்களில் மாதிரிப்பெண்ணாக தனது தொழில் வாழ்க்கையைத் தொடங்கிய அர்ச்சனா, அதன் மூலம் திரைப்படத் துறையில் நுழைந்துள்ளார். 2017 ஆம் ஆண்டு தமிழ் சினிமாவில் வெளியான அட்டு என்ற திரைப்படத்தின் மூலம் கதாநாயகியாக அறிமுகமாயுள்ளார்  தொடர்ந்து விளம்பரங்களில் நடித்ததோடு இல்லாமல், பல்வேறு உலக, இந்திய, மாநில அழகிப்போட்டிகளில் பங்கேற்று இளைஞர்களின் சின்னமாக மாறியுள்ளார்.  ஃபெமினா மிஸ் இந்தியா 2019 கேரளா போட்டியில் பங்கேற்று இறுதிப் போட்டியில் முதல் மூன்று மிஸ் இந்தியா கேரளாவில் ஒருவராக வென்றுள்ளார்.  பின்னர் அவர் மிஸ் யுனிவர்ஸ் இந்தியா 2020 அழகிப்போட்டியில் பங்கெடுத்து முதல் பத்து பேரில் ஒருவராக,  இறுதிப் போட்டியாளராக தேர்ந்தெடுக்கப்பட்டார்.  2021 ஆம் ஆண்டில், மிஸ் இன்டர்நேஷனல் 2021 அழகிப்போட்டி மற்றும் மிஸ் மல்டிநேஷனல் 2021 அழகிப்போட்டிக்கான பிரதிநிதிகளைத் தேர்ந்தெடுக்கும் 2021 பதிப்பிற்கான கிளாமனண்ட் சூப்பர்மாடல் என்ற தகுதிபோட்டியில் வென்று, இந்தியாவுக்கான அதிகாரப்பூர்வ இறுதிப் போட்டியாளராக தேர்வு செய்யப்பட்டுள்ளார்.

திரைப்படவியல்
-------------

| ஆண்டு | படம் | பங்கு | மொழி | குறிப்புகள் |
| --- | --- | --- | --- | --- |
| 2017 | *அட்டு* | சுந்தரி | தமிழ் | அறிமுக படம் |

மேற்கோள்கள்
-----------

1. ↑  "Archana Ravi prefers to look simple and elegant". *OnManorama* (ஆங்கிலம்). 2019-05-30 அன்று பார்க்கப்பட்டது.
2. ↑  "A buddy to confront bullies". *Deccan Chronicle* (ஆங்கிலம்). 2019-02-05. 2019-05-30 அன்று பார்க்கப்பட்டது.
3. ↑  Sreekumar, Priya (2017-05-30). "Archana Ravi in the 'news'". *Deccan Chronicle* (ஆங்கிலம்). 2019-05-30 அன்று பார்க்கப்பட்டது.
4. ↑  Nair, Vidya (2018-05-26). "Beauty with a mission". *Deccan Chronicle* (ஆங்கிலம்). 2019-05-30 அன்று பார்க்கப்பட்டது.
5. ↑  "Miss India 2019: Kerala Audition - BeautyPageants". *Femina Miss India*. 2019-12-25 அன்று பார்க்கப்பட்டது.
பரிவர்த்தனைகள் மூன்று வகைப்படும்

அவை:

  

1.நிறுவனங்கள் மற்றும் தனிநபர் சார்ந்த பரிவர்த்தனைகள் 

  

2.சரக்குகள்,சொத்துக்கள், பணம் சார்ந்த பரிவர்த்தனைகள்

  

3.இலாபம் மற்றும் நட்டங்கள் சார்ந்த பரிவர்த்தனைகள்.

### I. ஆள்சார்  கணக்குகள் : ( Personal Accounts)

         -தனி நபர் தொடர்பான கணக்குகளைத் தனிப்பட்ட கணக்குகள் / ஆள்சார் கணக்குகள் எனக் கூறலாம்.

ஆள்சார்  கணக்குகள்  இரண்டு வகைப்படும்.

அவை:

1.தனிநபர் கணக்கு (Natural Person)

  

2.சட்டமுறை அமைப்புகள் (Artificial Person)

  

#### தனிநபர் கணக்குகள்:

  

இந்தக் கணக்குகள் ஒரு தனிப்பட்ட நபரைக் குறிக்கும் கணக்குகள்.

எ.கா :அருள் க/கு

#### சட்டமுறை அமைப்புகள்:

  

சங்கம், குழு மற்றும் அமைப்புகள்சார் கணக்குகள் 

எ.கா. இந்தியன் ஓவர்சீஸ் வங்கி

### II ஆள்சாராக்  கணக்குகள்:

ஆட்களைச் சாராத கணக்குகளை ஆள்சாராக் கணக்குகள் என்று கூறுவர்.

இது இரண்டு வகைப்படும். அவை:

  

1.சொத்துக் கணக்கு (Real account)

  

2.பெயரளவில் கணக்கு (Nominal Account)

#### சொத்துக் கணக்கு:

  

ஒரு தனி நிறுவனத்தின் சொத்துக்களை / உடைமைகளைக் குறிக்கும் கணக்குச் சொத்துக் கணக்கு. 

எடுத்துக்காட்டு :  நிறுவனத்தின் மேசைகள் 

#### பெயரளவு கணக்கு:

இந்தக் கணக்கிற்கு உருவம் கிடையாது. வணிகச் செயல்பாடுகள் மற்றும் பரிவர்த்தனைகளில் நிகழும் இலாப நட்டங்களைப் பற்றிய கணக்கு. 

எடுத்துக்காட்டு : சம்பளக் கணக்கு

### மேற்கோள்கள்:

1. ↑  Chandru. v. "தமிழில் டேலி" (ஆங்கிலம்). 2020-08-23 அன்று பார்க்கப்பட்டது.
**கண. முத்தையா** (24 மே 1913 – 12 நவம்பர் 1997) நேதாஜி சுபாஷ் சந்திர போஸ் தலைமையில் இந்திய விடுதலைக்காக போராடியவரும், தமிழ் பதிப்புலக முன்னோடியும் ஆவார். சிவகங்கை மாவட்டம், மதகுபட்டியில் ஜமீன் குடும்பத்தில் பிறந்தவர். தந்தை கண்ணப்பன் மறைவால் மெட்ரிக் தேர்வு எழுத இயலாது, தந்தையின் வணிகத்தை மீட்டெடுத்தார்.

இந்திய விடுதலை இயக்கப் போராட்டங்களில் பங்கேற்றவர். தமிழ், ஆங்கிலம், இந்தி மொழிகளில் புலமை பெற்றவர். 1936-ல் வணிகத்திற்காக பர்மா சென்று, *தன வணிகன்* இதழின் உதவி ஆசிரியராகப் பணியாற்றிவர். பின்னர். 1937-இல் *ஜோதி* மாத இதழில் நிர்வாகப் பொறுப்பேற்றார்.

பர்மாவின் ரங்கூன் நகரை அடுத்த *கம்பை* எனும் ஊரில் உயர்நிலைப் பள்ளியின் நிர்வாகப் பொறுப்பில் பணியாற்றியபோது, 1945-ல் நேதாஜியின் இந்திய தேசிய ராணுவத்தில் அதிகாரியாகப் பணியாற்றினார். நேதாஜியின் மேடைப் பேச்சுகளை மொழிபெயர்த்தார். நேதாஜியை கடைசியாக சந்தித்த வெகு சிலரில் இவரும் ஒருவர்.

பர்மாவில் போர்க் கைதியாக ஓராண்டு காலம் சிறையில் இருந்தபோது, இராகுல் சாங்கிருத்தியாயனின் *பொதுவுடைமைதான் என்ன* , *வால்காவிலிருந்து கங்கை வரை* என இரண்டு நூல்களை தமிழில் மொழி பெயர்த்தார்.

1946-இல் தமிழ் புத்தகாலயத்தை நிறுவினார். நேதாஜியின் **புரட்சி** என்ற நூலை முதன் முதலில் பதிப்பித்து வெளியிட்டார். மாவோ, கார்க்கி, ஸ்டாலின் ஆகியோரது நூல்களை தமிழில் பதிப்பித்து வெளியிட்டார். தமிழ் இலக்கியவாதிகளின் நூல்களை மட்டுமல்லாது, பிரேம்சந்த் போன்ற இந்தி மொழி இலக்கியவாதிகளின் நூல்களையும் தமிழில் வெளியிட்டார். புதுமைப்பித்தனின் கட்டுரை நூலை முதலில் பதிப்பித்தவர்..

மேற்கோள்கள்
-----------

1. ↑  தமிழ்ப்புத்தகாலயம்
2. ↑  கண. முத்தையா

வெளி இணைப்புகள்
---------------
உறுமீன் (***Urumeen***) அறிமுக இயக்குனர் சக்திவேல் பெருமாள்சாமி இயக்கத்தில், 2015 ஆம் ஆண்டு வெளிவந்த இந்தியத் தமிழ் அதிரடித் திரைப்படமாகும். பாபி சிம்ஹா, கலையரசன், ரேஷ்மி மேனன் மற்றும் பலர் நடித்துள்ளனர். ஜி. டில்லிபாபு தயாரிப்பில், அச்சு ராஜாமணி இசை அமைப்பில், 142 நிமிட நீளத்தை கொண்ட இப்படம், 4 டிசம்பர் 2015 ஆம் தேதி வெளியானது.

நடிகர்கள்
---------

பாபி சிம்ஹா, கலையரசன், ரேஷ்மி மேனன், சார்லீ, மனோபாலா, அப்புக்குட்டி, காளி வெங்கட், ஆர். எஸ். சிவாஜி, சாண்ட்ரா ஏமி, அந்தோணி தாசன், குரு, கஜராஜ், வீர சந்தானம், தருண் குமார்.

கதைச்சுருக்கம்
--------------

ராஜ சிம்ஹா, பிரிட்டிஷ்காரர்களை எதிர்த்து இந்தியாவின் விடுதலைக்காக போராடும் வீரரின் அறிமுகத்துடன் படம் துவங்குகிறது. ராஜ சிம்ஹா, தன் தோழன் கருணாவால் (கலையரசன்) துரோகம் செய்யப்பட்டு, பிரிட்டிஷ்காரர்களிடம் அகப்படும் சூழல் ஏற்படுகிறது. பின்னர், அவர் இறக்க, அவரது கடைசி ஆசைப்படி ஒரு புத்தகத்துடன் புதைக்கப்படுகிறார்.

1939-யில் செழியனாக மறுபிறவி எடுக்கும் ராஜ சிம்ஹா, கிருஷ்ணா எனும் தன் நண்பனால் துரோகம் செய்யப்படுகிறான். கிருஷ்ணா, கருணாவின் மறுபிறவி. துரோகத்தின் முடிவாக, செழியன் கொல்லப்படுகிறான்.

நிகழ் காலத்தில், செல்வாவாக மறுபிறவி எடுக்கும் ராஜ சிம்ஹா, ஜான் என்ற நபருடன் மோத நேரிடுகிறது. தன் முந்தைய பிறவிகளில் தன்னிடம் துரோகம் செய்தது ஜான் தான் என்று ஒரு புத்தகம் வாயிலாக செல்வாவிற்கு தெரிய வருகிறது. இறுதியில், செல்வாவின் பழி வாங்கும் எண்ணம் நிறைவேறியதா என்பதே மீதிக் கதையாகும்.

ஒலிப்பதிவு
----------

இந்தப் படத்தின் பின்னணி மற்றும் பாடல்களின் இசையை அமைத்தவர் அச்சு ராஜாமணி ஆவார். மணி அமுதவாணன், கவின், கணியன் பூங்குன்றனார் ஆகியோர் பாடலாசிரியர்கள் ஆவர். ஆறு பாடல்களை கொண்ட ஒலித்தொகுப்பு 2015 ஆண்டு சோனி மியூசிக் நிறுவனத்தால் வெளியிடப்பட்டது. அச்சு ராஜாமணியின் இசை நல்ல விமர்சனங்களை பெற்றது.

வெளியீடு
--------

4 டிசம்பர் 2015 வெளியான இப்படத்திற்கு இந்திய தணிக்கை குழு "யு/ஏ" சான்றிதழ் வழங்கியது. சிங்கப்பூர் தணிக்கை குழு "பிஜி13" சான்றிதழ் வழங்கியது. கலைஞர் தொலைக்காட்சி இப்படத்தின் செயற்கைக்கோள் உரிமத்தை வாங்கியது.

பாக்ஸ் ஆபீஸ்
------------

சென்னையில் முதல் இரண்டாம் வார இறுதியில், இப்படம் ரூ. 39,01,707 ரூபாயை வசூல் செய்தது. மூன்றாவது வாரம், சென்னையில் வசூல் குறைந்திருந்தாலும், மொத்தமாக ரூ.47,42,843 ரூபாயை இப்படம் வசூல் செய்தது.

வெளி-இணைப்புகள்
---------------

*

மேற்கோள்கள்
-----------

1. ↑  "https://in.bookmyshow.com/movies/urumeen/ET00028993". External link in `|title=` (உதவி)
2. ↑  "https://itunes.apple.com/". External link in `|title=` (உதவி)
3. ↑  "http://www.behindwoods.com/tamil-movies/urumeen/urumeen-songs-review.html". External link in `|title=` (உதவி)
4. ↑  "http://www.hindustantimes.com". External link in `|title=` (உதவி)
5. ↑  "http://kalakkalcinema.com/censors-pat-for-urumeen/". 2017-08-19 அன்று மூலம் பரணிடப்பட்டது. 2019-03-08 அன்று பார்க்கப்பட்டது. External link in `|title=` (உதவி)
6. ↑  "https://app.imda.gov.sg". 2017-04-21 அன்று மூலம் பரணிடப்பட்டது. 2019-03-08 அன்று பார்க்கப்பட்டது. External link in `|title=` (உதவி)
7. ↑  "https://www.facebook.com". External link in `|title=` (உதவி)
8. ↑  "http://www.behindwoods.com". External link in `|title=` (உதவி)
9. ↑  "http://www.behindwoods.com". External link in `|title=` (உதவி)
**தாண்டகம்** என்பது தமிழ்ச் செய்யுள் வகையில் ஒன்று. கி.பி. 6ஆம் நூற்றாண்டுக்குப் பின் எழுந்த இலக்கியங்களிலே இச்செய்யுள் வகையைக் காணலாம்.

அறுசீரடி அல்லது எண்சீரடி பயின்ற செய்யுளினால் ஆடவரையோ கடவுளரையோ பாடுவதற்குரியது தாண்டகம் எனும் சிற்றிலக்கிய வகை (பிரபந்தம்). அறுசீரடியினாலாகிய தாண்டகத்தினைக் குறுந்தாண்டகம் என்றும் எண்சீரடியால் அமைந்ததினை நெடுந்தாண்டகம் என்றும் பன்னிருபாட்டியல் பகருகிறது. பல்காயனார், மாபூதனார், சீத்தலையார் என்போரும் இக் கருத்தினையே ஏற்றுக் கொண்டுள்ளனர்[*மேற்கோள் தேவை*]. இவ்விருவகை தாண்டகச் செய்யுள்களும் பிற்காலத்துப்பெருகிய அறுசீர்க்கழி நெடிலடி ஆசிரிய விருத்தம் என்பனவற்றிற்கு முன்மாதிரிகள் என மொழியலாம்.

* பாடலின் ஒவ்வொரு அடியும் இடையிலே தாண்டுவதை இந்தப் பாடல்களில் காணலாம். பாடலின் அகத்தே தாண்டுவது தாண்டகம்.
* திருநாவுக்கரசர் திருத்தாண்டகமும், திருமங்கையாழ்வார் திருநெடுந்தாண்டகமும் ஒரே வகையான பாடல்கள்.

திருத்தாண்டகம்
--------------

கூற்றுவன்காண் கூற்றிவனைக் குமைத்த கோன்காண்
குவலயன்காண் குவலயத்தின் நீரா னான்காண்
காற்றவன்காண் கனலவன்காண் கலிக்கும் மின்காண்
கணபவளச் செம்மேனி கலந்த வெள்ளை
நீற்றவன்காண் நிலாவூரும் சென்னி யான்காண்
நிறையார்ந்த புனல்கங்கை நிமிர்ச டைமேல்
ஏற்றவன்காண் எழிலாரும் பொழிலார் கச்சி
ஏகம்பன் காண்அவன்என் எண்ணத் தானே.

திருநெடுந்தாண்டகம்
------------------

மின்னுருவாய் முன்னுருவாய் வேதம் நான்கில்
விளங்கொளியாய் முளைத்தெழுந்த திங்கள் தானாய்
பின்னுருவாய் முன்னுருவில் பிணிமூப் பில்லாப்
பிறப்பிலியாய் இறப்பதற்கை எண்ணா(து) எண்ணும்
பொன்னுருவாய் மணியுருவில் பூதம் ஐந்தாய்ப்
புனலுருவாய் அனலுருவில் திகழும் சோதி
தன்னுருவாய் என்னுருவில் சின்ற எந்தை
தளிர்புரையும் திருவடிஎன் தலைமே லவ்வே.

திருக்குறுந்தாண்டகம்
--------------------

நிதியினைப் பவளத் தூணை
நெறிமையால் சினைய வல்லார்
கதியினைக் கஞ்சன் மாளக்
கண்டுமுன் அண்டம் ஆளும்
மதியினை மாலை வாழ்த்தி
வணங்கிஎன் மனத்து வந்த
விதியினைக் கண்டு கொண்ட
தொண்டனேன் விடுகி லேனே. 
### அழகிய வரதராசன் திருக்குறுந்தாண்டகம்

அழகிலே சிறந்த பெண்கள் அரம்பையர் முதலோர் வெட்கும்

அழகினை ஒருங்கே பெற்று மோகினி வடிவம் கொண்ட

அழகிய வரத ராசன் புகழினை மகிழ்ந்து பாடி

வழிவழி யாக வந்து அருளினைப் பெற்று வாழ்வோம் (4)

  

### இவற்றையும் காண்க

* சிற்றிலக்கிய வகை
* அழகிய வரதராசன் திருக்குறுந்தாண்டகம்

அடிக்குறிப்பு
-------------

1. ↑  திருநாவுக்கரசர் தேவாரம், திருவேகம்பம், திருத்தாண்டகம், பாடல் 1
2. ↑  திருமங்கையாழ்வார், திருநெடுந்தாண்டகம், பானல் 1
3. ↑  திருமங்கையாழ்வார் திருக்குறுந்தாண்டகம் 1
4.
மரச் சாம்பல்
**சாம்பல்** (*Ash*) என்பது நெருப்பின் திட எஞ்சல்கள் ஆகும். குறிப்பாக, இது ஒரு பொருள் எரிக்கப்பட்ட பின் உண்டாகும் அனைத்து நீர்மமற்ற, வாயுவல்லாத எச்சங்கள் எனக் குறிக்கப்படுகிறது. பகுப்பாய்வு வேதியியல் படி, இரசாயன மாதிரிகளின் கனிம மற்றும் உலோக உள்ளடக்கத்தை ஆய்வு செய்யய் பயன்படும் சாம்பல் முழுமையான எரிப்பு பிறகு உண்டாகும் வாயு அல்லாத, திரவம் அல்லாத எச்சம்.

முழுமையற்ற எரிதலின் இறுதி பொருளாக உள்ள சாம்பல் பெரும்பாலும் கனிமமாக இருக்கும், ஆனால் வழக்கமாக எரியக்கூடிய கரிமம்அல்லது வேறு [[ஆக்சிஜனேற்றம்|ஆக்சிஜனேற்ற\\ எச்சங்களைக் கொண்டிருக்கும். முகாம்களில் ஏற்படுத்தும் நெருப்பு, விறகுகளை எரித்தல் மேலும் பல காரணங்களால் ஏற்படும் மரச் சாம்பல் நன்கு அறியப்பட்ட சாம்பல் வகையாகும். அதிக அடர் நிறத்தில் உள்ள மரச் சாம்பல், முழுமையாக எரியப்படாத, அதிக கரியளவு கொண்டுள்ளது என்பதைக் குறிக்கும்.

சோப்பு போன்று, சாம்பல் ஒரு கிருமி நீக்கம் செய்யும் முகவர் (அல்கலைன்). உலக சுகாதார நிறுவனம் சோப்பிற்கு மாற்றாக (சோப்பு கிடைக்காத போது) சாம்பல் அல்லது மணலை பரிந்துரைக்கிறது.

குறிப்பிட்ட வகைகள்
------------------

* மரச் சாம்பல் நிலக்கரி எரிப்பு தயாரிப்புகள்.
* கீழ் சாம்பல்.
* பறக்கும் சாம்பல், நிலக்கரி எரிவதால் உண்டாகும்.
* நகர்ப்புற குப்பைக்கூளம் எரிவதால் காற்றில் உண்டாகும் சாம்பல்
* சிகெரட் சாம்பல், சிகெரட் புகைபிடிப்பதால் உண்டாகும் சாம்பல்·
* நீற்றுலை கீழ் சாம்பல், நீற்றுலை பயன்பாட்டால் உண்டாகும் சாம்பல்.
* விபூதி, இந்து சடங்குகளில் பயன்படுத்தப்படுத்தப்படும் சாம்பல்.
* சாம்பல் மற்றும் உலர்ந்த எலும்பு துண்டுகள், தகனம் செய்வதால் உண்டாகும் சாம்பல்.
* எரிமலைச் சாம்பல், கண்ணாடி, பாறை, மற்ற தாதுக்கள் கொண்ட சாம்பல் சாம்பல், எரிமலை வெடிப்பின் போது தோன்றும்.

மேலும் காண்க
------------

* சாம்பல் கொண்டது, சாம்பல் நிறம் அல்லது சாம்பல் போன்றது

மேற்கோள்
--------

1. ↑  "the definition of ash". *www.dictionary.com*. Retrieved 2018-06-18.
2. ↑  
[*தொடர்பிழந்த இணைப்பு*] Howard et al. 2002: Healthy Villages A guide for communities and community health workers. CHAPTER 8 Personal, domestic and community hygiene. WHO. Accessed Oct
3. ↑  WHO 2014: Water Sanitation Health. How can personal hygiene be maintained in difficult circumstances? Accessed Oct. 2014
**கட்வால் விசயலட்சுமி** (*Gadwal Vijayalakshmi*) என்பவர் இந்திய அரசியல்வாதியும் பிப்ரவரி 11, 2021 முதல் பெருநகர் ஐதராபாத்து மாநகராட்சியின் தற்போதைய நகரத்தந்தையாகப் பணியாற்றி வரும் இந்திய வம்சாவளி அரசியல்வாதி ஆவார். இவர் ஓரு முன்னாள் அமெரிக்கக் குடிமகன் ஆவார். விசயலட்சுமி அரசியலில் சேர மீண்டும் இந்தியாவிற்குக் குடிபெயர்ந்தார். மேலும் ஐதராபாத்தின் ஐந்தாவது பெண் மாநகரத்தந்தையாகவும், தெலங்காணா மாநிலத்தின் முதல் மாநகரத்தந்தையும் ஆவார். இவர் தெலங்காணாவைச் சேர்ந்த பாரத் இராட்டிர சமிதி கட்சியின் உறுப்பினர் ஆவார்.

இளமை
----

அரசியல்வாதி கே. கேசவ ராவ் மற்றும் வசந்த குமாரி ஆகியோரின் மகளாகப் பிறந்தார். ராவ் தெலுங்கானா இராட்டிர சமிதி கட்சியைச் சேர்ந்த அரசியல்வாதியும் இந்திய நாடாளுமன்றத்தின் மேலவையான மாநிலங்களையில் ஆந்திரப் பிரதேசத்தைப் பிரதிநிதித்துவப்படுத்திய நாடாளுமன்ற உறுப்பினர் ஆவார்.

விசயலட்சுமி பாபி ரெட்டியை மணந்தார்.

கல்வி
-----

விஜயலட்சுமி ஐதராபாத்தில் உள்ள தூய மேரி பள்ளியில் தனது மேல்நிலைப் பள்ளிக் கல்வினையும், ஐதராபாத்தில் உள்ள ரெட்டி மகளிர் கல்லூரியில் இளநிலை கல்லூரிக் கல்வியினையும், பாரதிய வித்யா பவனில் இளங்கலை இதழியல் கல்வியினையும், ஐதராபாத் சுல்தான்-உல்-உலூம் சட்டக் கல்லூரியில் இளங்கலை சட்டப் படிப்பினையும் முடித்தார்.

விசயலட்சுமி அமெரிக்காவிற்குக் குடிபெயர்ந்து 1988-ல் அமெரிக்கக் குடியுரிமை பச்சை அட்டையினைப் பெற்றார். இதைத் தொடர்ந்து இவர் திருமணம் செய்துகொண்டு குடியேறினார். பின்னர், இவர் 1999-ல் அமெரிக்கக் குடியுரிமை பெற்றார். அமெரிக்காவின் வட கரோலினாவில் தங்கியிருந்த கட்வால் விஜயலட்சுமி, டியூக் பல்கலைக்கழகத்தில் இருதயவியல் பிரிவில் ஆராய்ச்சி அறிஞராகப் பணியாற்றினார்.

அரசியல்
-------

2004ஆம் ஆண்டில், இவர் மீண்டும் இந்தியாவுக்குக் குடிபெயர்ந்தார். இறுதியில் 2009-ல் தனது அமெரிக்கக் குடியுரிமையை விட்டுவிட்டு அரசியலில் சேர்ந்தார். 2016-ல் தெலங்கானா இராட்டிர சமிதி கட்சி சார்பில் மாநகர உறுப்பினராகப் போட்டியிட்டு வெற்றி பெற்றார். 2020ல் பஞ்சாரா ஹில்ஸ் பகுதியில் போட்டியிட்டு வெற்றி பெற்றார். 11 பிப்ரவரி 2021 அன்று, 2014-ல் தெலுங்கானா மாநிலம் உருவான பிறகு முதல் பெண் மாநகரத் தந்தையாகத் தேர்ந்தெடுக்கப்பட்டார்.

மேற்கோள்கள்
-----------

1. ↑  "Hyderabad Mayor Gadwal Vijayalakshmi plants saplings, donats blood on her birthday". *The Hans India*. 22 June 2021. .
2. 1 2 3  "Mayor a highly educated and accomplished person". *The Hindu*. 11 February 2021. .
3. 1 2 3 4  "Mayor post: Vijayalakshmi's citizenship under scrutiny". *The Times of India*. 8 February 2016.
4. 1 2 3  Vibhavari, Sruthi (11 February 2021). "From renouncing US citizenship to becoming Hyderabad mayor, the story of Vijayalaxmi". *The Siasat Daily*.
5. ↑  "Twin posts held by women for first time". *The Hindu*. 12 February 2021.
6. ↑  "GHMC Mayor Gadwal Vijayalakshmi Love Story". *Sakshi (media group)*. 14 February 2021. .
7. ↑  "Quarterly Publication of Individuals, Who Have Chosen To Expatriate, as Required by Section 6039G". *Federal Register*. February 26, 2010. February 25, 2023 அன்று பார்க்கப்பட்டது.
8. ↑  "Who is Gadwal Vijayalakshmi, Hyderabad Mayor Who Left US Citizenship To Enter Politics". *Essel Group (India.com)*. 11 February 2021. .
9. ↑  "Meet Hyderabad's First Ever Female Mayor G Vijayalakshmi". *India Times*. 11 February 2021. .

வெளி இணைப்புகள்
---------------

* டுவிட்டரில் கட்வால் விசயலட்சுமி
**டர்போ சி++** போர்லாண்ட் சி++ கம்பைலரும் ஒருங்கிணைக்கப் பட்ட விருத்திச் சூழலுமாகும். இந்தத் தொடர் 1991 இல் இருந்து 1994 வரை தொடர்ச்சியாக வெளிவந்தது பின்னர் நீண்ட இடைவேளைக்குப் பின்னர் ஓர் அடிப்படை விருத்திச் சூழலாக டர்போ சி++ 2006 5 செப்டம்பர் 2006 மீள் அறிமுகப்படுத்தப் பட்டது. இதில் எக்ஸ்புளோளர் என்கின்ற இலவமாகப் பதிவிறக்கிப் பாவிக்கக்கூடிய பதிப்பினையின் வணிகரீதியிலான புரொபெஷனல் பதிப்பு என்று இருவேறான பதிப்புக்களாக வெளிவந்தது. புரொபெஷனல் பதிப்பு இப்பொழுது விற்பனையில் இல்லை.

வரலாற்றுப் பதிப்புக்கள்
-----------------------

இதன் முதலாவது மைக்ரோசாப்ட் டாஸ் இயங்குதளம் கணினி உலகை ஆட்டிப் படைத்த காலத்தில் வெளிவந்தது. முதலாவது பதிப்பு ஓஎஸ்/2 இயங்குதளத்திற்காக 1.0 எனவெளிவந்தது. 1.01 பதிப்பானது 28 பெப்ரவரி 1991 மைக்ரோசாப்ட் டாஸ் இயங்குதளத்தை ஆதரிக்கும் வகையில் வெளிவந்தது.
டாஸ் இயங்குதளத்தில் இயங்கும் டர்போ சி++ மிகவேகமாக நிரல்களைக் கம்பைல் பண்ணி லிங்கருடன் இணைந்து டாஸ்/விண்டோஸ் இயங்குதளத்தில் தனித்தியங்கும் \*.exe மற்றும் \*.com கோப்புக்களை உருவாக்கும். இது இண்டெல் x86 புரோசர்களுக்கான டர்போ அசம்பிளருடன் இணைத்து விநியோகிக்கப்பட்டது. இந்தக் கம்பைலர் அமெரிக்க பெல் ஆய்வுகூடத்தில் C++ இல் இரண்டாவது பதிப்பினை ஆதரிக்கின்றது.

டர்போ சி++ 3.0 20 நவம்பர் 1991 இல் விண்டோஸ் பணிச்சூழலுக்கான வெளிவந்தது. இதில் டெம்லேட்டுக்களை ஆதரிக்கும் வண்ணம் வடிவமைக்கப்பட்டிருந்தது. இதில் மைக்ரோசாப்ட் டாஸ் இயங்குதளத்தில் 8086 286 செயலிகளுக்கான ஆதரவுடன் உருவாக்கப்பட்டது.

டர்போ சி++ 3.0 வெளிவந்ததும் மைக்ரோசாப்ட் பணிச்சூழலுக்கான சி++ உருவாக்குவதில் போர்லாண்ட் முயன்றது. விண்டோஸ் பணிச்சூழலுக்கான டர்போ சி++ 3.0 ஐத் தொடர்ந்து டர்போ சி++ 3.1 அதைத் தொடர்ந்து டர்போ சி++ 4.5 உம் வெளிவந்தது. இந்தப் பதிப்பின் 1 இல் இருந்து 3 இற்குப் பாய்ந்ததானது விண்டோஸ் பதிப்புக்களுடன் ஒப்பிடுவதாக அமைந்தாலும் 1989 இல் வெளிவந்த டர்போ சி 1990 இல் வெளிவந்த டர்போ சி++ இவை இரண்டும் ஒருங்கிணைந்த டர்போ சி++ 3 என்றவாறும் கருதலாம்.

3 ஆம் பதிப்பில் இருந்து போர்லாண்ட் இரண்டு பதிப்புக்களாக சி++ ஐ வெளிவிட்டது ஒன்று டர்போ சி++ மற்றையது போர்லாண்ட் சி++. டர்போ சி++ ஆரம்ப நிலை நிரலாக்கருக்கும் பொழுதுபோக்காக நிரலாக்கத்தில் ஈடுபடுபவர்களுக்கும் என உருவாக்கப்பட்டது. போர்லாண்ட் சி++ நிரலாகத்தைத் தொழிலாகக் கொண்டு மென்பொருட்களை விருத்தி செய்பவர்களை இலக்கு வைத்து வெளிவந்தது. போர்லாண்ட் சி++ டர்போ சி++ இற்கு மேலதிகாமாக கம்பைலர் ஊடாக நிரலாக்கம் வினைத்திறனாகியது மற்றும் வர்தகரீதியான விருத்தியாளர்களை இலக்கு வைத்து ஆவணப்படுத்தும் வசதிகளையும் உள்ளடக்கியிருந்தது. டர்போ சி++ பதிப்பை டர்போ அசம்பிளர், டர்போ விஷன் 1.0 போன்ற் பொருத்துக்கள் மூலம் மேம்படுத்த இயலும்

இது போர்லாண்ட் நிறுவனத்தினரின் டர்போ பாஸ்கல், டர்போ பேசிக், ரேபோ சி பணிச்சூழலுடன் ஒத்ததாகும். டர்போ சி++ டர்போ சியின் வழிவந்ததாகும். டர்போ பாஸ்கலைப் போலவே Object Oriented Programming ஐ ஆதரிக்கின்றதெனினும் இது சர்வதேச நியமங்களை பின்பற்றியே உருவாக்கப்பட்டதாகும்.

இவற்றையும் பார்க்கவும்
----------------------

* சி++ எடுத்துக்காட்டுகள்

1. ↑  டர்போ சி++ பழைய மென்பொருள் பரணிடப்பட்டது 2008-06-25 at the வந்தவழி இயந்திரம் அணுகப்பட்டது 21 ஜூன் 2008 (ஆங்கில மொழியில்)
படம். 1 - ஒரு முக்கோணம். அதன் பக்கங்களும், கோணங்களும் பெயரிடப்பட்டுள்ளன.
முக்கோணவியலில் **தாஞ்சன்களின் விதி** (*law of tangents*) அல்லது **டான்களின் விதி** என்பது ஒரு முக்கோணத்தின் மூன்று பக்க நீளங்களுக்கும், அம்முக்கோணத்தின் கோணங்களின் தாஞ்சன்களுக்கும் (*tangents*) இடையே உள்ள ஓர் உண்மைக்கூற்று.

படம் 1 இல் *a*, *b*, *c* என்பன முக்கோணத்தின் மூன்று பக்க நீளங்கள். α, β, γ என்னும் மூன்றும், அப்பக்கங்களுக்கு நேர் எதிராக, முறையே, உள்ள கோணங்கள். அதாவது *a* என்னும் பக்கத்துக்கு நேர் எதிரான கோணம் α, அதே போல *b*, *c* என்னும் பக்கங்களுக்கு நேர் எதிராக கோணங்கள் β, γ ஆகும்.

முக்கோணவியலில் தாஞ்சன்களின் விதி அல்லது டான்களின் விதி என்ன சொல்கின்றது என்றால்,

{\displaystyle {\frac {a-b}{a+b}}={\frac {\tan[{\frac {1}{2}}(\alpha -\beta )]}{\tan[{\frac {1}{2}}(\alpha +\beta )]}}.}
மேற்குறிப்பிட்ட தான்களின் விதி, மற்ற சைன்களின் விதி, கோசைன்களின் விதி போல் அவ்வளவாகப் பரவலாக அறியப்படாவிட்டாலும், அவைபோலவே பயனுடைய விதி. ஒரு முக்கோணத்தின் இரண்டு பக்கங்களும் ஒரு கோணமும் அறிந்திருந்தாலோ அல்லது இரு கோணங்களும் ஒரு பக்கமுமோ அறிந்திருந்தாலோ, சில உண்மைகளை நிறுவப் பயனுடையதாக இருக்கும் ஒரு இவ்விதி.

நிறுவல்
-------

டான்களின் விதியை நிறுவ, முதலில் சைன்களின் விதியை வைத்துத் தொடங்குவோம். சைன்களின் விதிப்படி,

{\displaystyle {\frac {a}{\sin {\alpha }}}={\frac {b}{\sin {\beta }}}}
இப்பொழுது மேலுள்ள ஈடுகோளை (சமன்பாட்டை) ஏதோ ஒரு *q* என்பதற்கு ஈடு (சமம்) என்று கொள்வோம்.

{\displaystyle q={\frac {a}{\sin {\alpha }}}={\frac {b}{\sin {\beta }}}}
மேற்கொண்டவற்றைக் கொண்டு, *b* யையும், *a* யையும் தீர்வு செய்யலாம்:

{\displaystyle a=q\sin {\alpha }\,} மற்றும் {\displaystyle b=q\sin {\beta }\,}
*a* இக்கும் ,*b* இக்குமான முதல் சமன்பாட்டில் இவற்றை பெயர்த்து இட்டால் (substitute), நாம் கீழ்க்காணும் சமன்பாட்டைப் பெறலாம்:

{\displaystyle {\frac {a-b}{a+b}}={\frac {q\sin \alpha -q\sin \beta }{q\sin \alpha +q\sin \beta }}={\frac {\sin \alpha -\sin \beta }{\sin \alpha +\sin \beta }}}
பொதுவாக உள்ள *q'* -களைக் களைந்து (தொகுத்துப் பின் வகுத்து), பின்னர் பெருக்குத்தொகையைக் கூட்டலாக மாற்றும் விதி]]ப்படி,

{\displaystyle \sin(x)+\sin(y)=2\sin \left({\frac {x+y}{2}}\right)\cos \left({\frac {x-y}{2}}\right)\;}
{\displaystyle \scriptstyle {x\,=\,\alpha }} என்றும், {\displaystyle \scriptstyle {y\,=\,\pm \beta }} என்றும் கொண்டால்,

{\displaystyle {\frac {a-b}{a+b}}={\frac {2\sin \left({\frac {\alpha -\beta }{2}}\right)\cos \left({\frac {\alpha +\beta }{2}}\right)}{2\sin \left({\frac {\alpha +\beta }{2}}\right)\cos \left({\frac {\alpha -\beta }{2}}\right)}}={\frac {\tan[{\frac {1}{2}}(\alpha -\beta )]}{\tan[{\frac {1}{2}}(\alpha +\beta )]}}}
என்னும் விதியைப் பெறுகின்றோம்.

இவற்றையும் பார்க்கவும்
----------------------

* சைன்களின் விதி
* கோசைன்களின் விதி
**நுனித் தொடுப்பு** என்பது இரண்டு கயிறுகளைத் தொடுப்பதற்குப் பயன்படும் எளிமையான தொடுப்பு முடிச்சு ஆகும். **ஒருபக்க நுனித் தொடுப்பு**, **ஐரோப்பிய இறப்பு முடிச்சு** போன்ற பெயர்களாலும் இம் முடிச்சு அழைக்கப்படுகிறது. முடிச்சு கயிறுகளின் திசையில் அல்லாமல் ஒரு பக்கமாக விலகி இருப்பதால் "ஒரு பக்க நுனித் தொடுப்பு" என்னும் பெயரும், ஐரோப்பாவில் மலையேறும் முயற்சிகளில் இம் முடிச்சு காரணமாக ஏற்பட்ட தீநேர்ச்சிகளைக் குறித்து "ஐரோப்பிய இறப்பு முடிச்சு" என்னும் பெயரும் ஏற்பட்டது.

முடியும் முறை
-------------

1. இரண்டு கயிறுகளினதும் ஒவ்வொரு முனைகளை ஒன்றுக்கொன்று இணையாக வைக்கவேண்டும்.  
 
2. இரண்டையும் சேர்த்து ஒரு தடம் ஆக்கிக்கொள்ள வேண்டும்.  

3. இரண்டு செயல்முனைகளையும் ஒருங்கே சேர்த்துத் தடத்தினூடாகச் செலுத்த வேண்டும்.  

4. செயல்முனைகளையும், நிலைமுனைகளையும் இழுத்து இறுக்கிக்கொள்ள வேண்டும். 

கயிறுகள் வெவ்வேறு அளவான விட்டங்கள் கொண்டவையாக இருந்தால், மெல்லிய அல்லது இழுபடக்கூடிய கயிறு படத்தில் காட்டிய பச்சைக் கயிறு இருக்கும் இடத்தில் இருக்குமாறு பார்த்துக்கொள்ள வேண்டும். அத்தோடு பாதுகாப்பு நுனி முடிச்சையும் இந்தக் கயிற்றைக்கொண்டே முடியவேண்டும்.

பயன்கள்
-------

மலையேறுவோர் செங்குத்தான பாறைகளில் இறங்கும் முயற்சிகளின்போது இதனைப் பயன்படுத்துவது உண்டு. இறங்கவேண்டிய தூரம் வழமையான 50-60 மீட்டர் கயிறுகளின் நீளத்திலும் அதிகமாகும்போது கயிறுகளைத் தொடுப்பதற்கு இந்தத் தொடுப்பைப் பயன்படுத்துவர். இந்த முடிச்சின் பெரும்பகுதி கயிற்றுக்கு வெளியில் இருப்பதால், கயிறு இலகுவாக மலைச் சரிவுகளில் வழுக்குவதற்கு உதவியாக உள்ளது. அத்துடன் இம் முடிச்சின் அளவு சிறியதாக உள்ளதால், கயிற்றை இழுத்து எடுக்கும்போது பாறை இடுக்குகளில் சிக்கிக்கொள்ளாமல் வருவதற்கான வாய்ப்புக்களும் அதிகம். மேற்படி காரணங்களும் இத் தொடுப்பை இலகுவாக முடியத்தக்கதாக இருப்பதும் மலையேறுவோர் இதனைப் பரவலாகப் பயன்படுத்துகின்றனர்.

இவற்றையும் பார்க்கவும்
----------------------

* முடிச்சு
* முடிச்சுக்களின் பட்டியல்

மேற்கோள்கள்
-----------

வெளி இணைப்புகள்
---------------

* ஐரோப்பிய இறப்பு முடிச்சுக்கள் பற்றிய கட்டுரை (ஆங்கில மொழியில்)
* ஐரோப்பிய இறப்பு முடிச்சுக்கள் சோதனை முடிவுகள் பரணிடப்பட்டது 2007-09-27 at the வந்தவழி இயந்திரம்
தமிழகத்தில் கிடைத்த குறுனிக்கற்காலக் கருவிகள்
**தமிழகத்தில் இடைக்கற்காலம்** அல்லது **தமிழகத்தில் குறுனிக்கற்காலம்** கி.மு. 10,000 முதல் கி.மு. 2,000 வரை நிலவியது. குறிப்பாக திருநெல்வேலி மாவட்டத்திலுள்ள தேரி என்னும் பகுதியில் இக்கால ஆயுதங்கள் அதிகம் காணப்படுகின்றன.

தேரி
----

தற்போதும் திருநெல்வேலி மாவட்டத்திலுள்ள தேரி என்னும் மணல் மேடுகள் 20 - 50 அடி வரை உயரத்தில் காணப்படுகின்றன. இவை அக்கால கடல் மட்ட ஏற்ற இறக்கங்களைக் காட்டுவனவாய் அமைந்துள்ளன. இவற்றில் காணப்படும் செம்மண் படிந்த கருவிகள் காலத்தால் முந்தியவையாகவும் வெண்மண் படிந்த கருவிகள் காலத்தால் பிந்தியவையாகவும் விளங்குகின்றன. இத்தேரியில் இடைக்கற்கால ஆயுதங்கள் சிலவற்றிலும், இடைக்கற்கால மற்றும் புதிய கற்கால கருவிகளும் சேர்ந்தும் காணப்படுகின்றன.

பரவல்
-----

இவ்வாயுதங்கள் மேலும் தமிழகத்தில் சில இடங்களில் காணப்படுகின்றன.

1. திருச்சி மாவட்டம்
2. மதுரை மாவட்டம் - மதுரை, திருமங்கலம், போடிநாயக்கனூர், கொல்லம்பட்டறை, தாதனோடை மேடு, பெரியகுளம், கல்லுப்பட்டி, சிவரக்கோட்டை, கருவேலம்பட்டி, சென்னப்பட்டி.
3. தஞ்சாவூர் மாவட்டம்

இந்த ஆயுதங்கள் வடதமிழகத்தில் அதிகம் காணப்படுவதில்லை.

### ஓடைகளிலும் இடைக்கற்காலப் பரவல்

தென்காசி நகராட்சியிலுள்ள சிற்றாற்றின் துணையாறான அழுதகன்னி ஆற்றுப்படுகையில் கற்காலச் சமூகத்தைச் சேர்ந்த மக்களின் நில அடையாளக் கற்குவைகளும் அவர்கள் பயன்படுத்திய பெருங்கற்கால ஆயுதங்கள், இடைக்கற்கால ஆயுதங்கள் போன்றவை 1980களில் தமிழக தொல்லியல் ஆய்வுத்துறையால் கண்டுபிடிக்கப்பட்டன. இதை வைத்து இடைக்கற்காலத்தில் தமிழகத்தில் வாழ்ந்த மக்கள் சிறிய ஓடைகளைச் சுற்றியும் கூட தங்கள் நாகரிகத்தைப் பரவ விட்டிருந்தனர் எனக் கொள்ளலாம்.

இன்று
-----

இன்றும் இக்கால மக்கள் வேடர் (தமிழகம் மற்றும் ஈழம்), இருளர், காடர், காணிக்கார், பழையர், மலைப்பண்டாரம் போன்ற மக்களுள் கலந்து வாழ்கின்றனர் என்பது ஆராய்ச்சியாளர் கூற்று.

மேற்கோள்கள்
-----------

1. 1 2 3  The Microlithic Sites Of Thirunelveli District (1964). *Madras State in Ancient India Vol 12*. பக். pp 4 - 20.
2. 1 2  Sankalia HD (1974). *Pre- and Proto-History of India and pakistan*. Poona University.
3. ↑  Allchin B and Allchin F R (1982). *The Rise of Civilization in India and Pakistan*. Cambridge University.
4. 1 2  Raman K V (1969). *Pre and Proto Historic Culture Of Tamilnadu*. பக். pp 137-142.
5. ↑  Raman K V (1970). *Distribution Pattern of Cultural Traits in the Pre and Proto Historic times in Madurai Region*. பக். pp 499 - 599.
6. ↑  குருமூர்த்தி (1974). *தொல்பொருளியலும் தமிழர் பண்பாடும்*. சென்னை. .
7. ↑  இந்திய தொல்லியல் துறை. "இந்திய தொல்லியல் துறை வெளியீடு 1988-89". செய்திக் குறிப்பு. பார்க்கப்பட்டது: மே 17, 2012. "காப்பகப்படுத்தப்பட்ட நகல்" (PDF). Archived from the original on 2012-05-08. 2012-07-01 அன்று பார்க்கப்பட்டது.CS1 maint: unfit url (link)
தமிழகத்தில் இடைநிலை ஆசிரியர்களுக்கான ஆசிரியப் பட்டயப் பயிற்சியானது (D.El.Ed) மாநிலக் கல்வியியல் ஆராய்ச்சி மற்றும் பயிற்சி நிறுவனத்தின் கீழ் இயங்கக்கூடிய மாவட்ட ஆசிரியர் கல்வி மற்றும் பயிற்சி நிறுவனங்கள் 32 மாவட்டங்களில் குறிப்பிடத்தக்க சேர்க்கை உள்ள 12 மாவட்டங்களில் மட்டும் நடத்தப்பட்டு வருகிறது. இது மட்டுமல்லாமல் 7 ஒன்றிய ஆசிரியர் பயிற்சி நிறுவனங்களும் 8 அரசு ஆசிரியர் பயிற்சி நிறுவனங்களும் செயல்பட்டுக் கொண்டிருக்கின்றன. அவற்றின் செயல்பாடு மற்றும் பயன்களைப் பற்றி விளக்கமாகப் பார்க்கலாம்.

மாவட்ட ஆசிரியர் கல்வி மற்றும் பயிற்சி நிறுவனம்
----------------------------------------------

இந்நிறுவனங்கள் மாவட்டத்திற்கு ஒன்று என்ற விகிதத்தில் 32 மாவட்டத்திலும் 32 நிறுவனங்கள் செயல்பட்டுக் கொண்டிருக்கின்றன. இந்நிறுவனங்களில் பணிபுரியும் முதல்வர், முதுநிலை விரிவுரையாளர் மற்றும் விரிவுரையாளர்கள் அடிப்படைக் கல்வித் தகுதியாக கலை அல்லது அறிவியல் பாடங்களில் முதுகலைப் பட்டம் உடன் கல்வியியலில் முதுகலைப் பட்டமும் பெற்றிருக்க வேண்டியது அவசியம். திறன் வாய்ந்தக் கல்வியாளர்களைக் கொண்டு இரண்டாண்டு ஆசிரியப் பட்டய பயிற்சியானது அளிக்கப்பட்டு வருகிறது.

ஒன்றிய ஆசிரியர் பயிற்சி நிறுவனம்
--------------------------------

இந்நிறுவனங்கள் தமிழகத்தில் தாழ்த்தப்பட்டோர் அதிகமாக வாழக்கூடிய பின்வரும் 7 மாவட்டங்களி்ல் 2016-2017 ம் கல்வியாண்டில் தொடங்கப்பட்டது. அவ்வாறு தமிழ்நாட்டில் தாழ்த்தப்பட்டோர் அதிகமாக வாழும் 7 மாவட்டங்களாவன:

1. நாகப்பட்டினம் மாவட்டம்
2. காஞ்சிபுரம் மாவட்டம்
3. திருவாருர் மாவட்டம்
4. கடலுார் மாவட்டம்
5. விழுப்புரம் மாவட்டம்
6. நீலகிரி மாவட்டம்
7. பெரம்பலுார் மாவட்டம்

இந்நிறுவனங்களிலும் மாவட்ட ஆசிரியர் கல்வி மற்றும் பயிற்சி நிறுவனம் போன்று அதேக் கல்வித் தகுதியுடன் முதல்வர் மற்றும் விரிவுரையாளர்கள் பணிபுரிகின்றனர்.

### அரசு ஆசிரியர் பயிற்சி நிறுவனம்

இந்நிறுவனங்கள் தமிழகத்தில் பின்வரும் 8 மாவட்டங்களில் மட்டும் செயல்பட்டுக் கொண்டிருக்கிறது. இந்நிறுவனங்களில் பணிபுரியும் கல்வியாளர்கள் மாவட்ட ஆசிரியர் கல்வி மற்றும் பயிற்சி நிறுவனம் போன்று அதே கல்வித் தகுதியுடன் முதல்வர் மற்றும் இளநிலை விரிவுரையாளர் என்று அழைக்கப்படுகின்றனர்.

வெளி இணைப்புகள்
---------------

* பரணிடப்பட்டது 2017-05-07 at the வந்தவழி இயந்திரம்
* 
*

மேற்கோள்கள்
-----------

1. ↑  May 24, Manash Pratim Gohain / TNN / Updated:; 2013; Ist, 20:47. "MHRD approves setting up of block institutes for teachers education". *The Times of India* (ஆங்கிலம்). 2022-07-03 அன்று பார்க்கப்பட்டது. Text "India News - Times of India" ignored (உதவி)CS1 maint: extra punctuation (link)
உறுமி முதலான மேளங்களை நீத்தார் சடங்கில் இசைக்கும் காட்சி
**உறுமி மேளம்** ஒரு தாள தோல் இசைக்கருவியாகும். இது தமிழர் நாட்டுப்புற இசையிலும், தமிழிசையிலும் பெரும்பாலும் பயன்படுத்தப்படுகின்றது. மாரியம்மன், அய்யனார், கறுப்புசுவாமி போன்ற நாட்டார் தெய்வங்களை வணங்குவதில் உறுமி மேளம் சிறப்பிடம் பெறுகிறது. இன்று, மலேசியாவில் உறுமி மேளம் இளையோர் மத்தியில் மிகுந்த வரவேற்பைப் பெற்று, அங்கே பல உறுமி மேளக் குழுக்கள் உள்ளன. 

இந்த இசைக்கருவி உறுமி மேளம், நையண்டி மேளம் ஆகிய இசைக்குழுக்களில் இடம்பெறுகிறது. தேவராட்டம், மயிலாட்டம், புலி ஆட்டம், காவடியாட்டம் ஆகிய நிகழ்த்துக் கலைகளிலும், சமயம் சார்ந்த நிகழ்வுகளிலும் இசைக்கப்படுகிறது. தேவராட்டக் கலைஞர்கள் இந்தக் கருவியை *தேவதுந்துபி* என்று அழைக்கின்றனர். இந்தக் கருவி சிவனால் உருவாக்கப்பட்டது என்றும் தேவருலகத்தில் இசைக்கப்பட்டது என்றும் அவர்கள் நம்புகின்றனர்.

வடிவமைப்பு
----------

உறுமி மேளம் இரண்டு முகங்கள் உடையது. இடை சுருங்கிய ஒரு தோற் கருவி ஆகும். இது ஆட்டின் தோலினால் செய்யப்படுகிறது. இந்தக் கருவியின் ஒரு முகப்பகுதியை நீளமான வளைந்த குச்சியைக் கொண்டும் தேய்த்தும், மறுபக்கத்தில் நேரான குச்சியைக் கொண்டு தட்டியும் ஒலி எழுப்பப்படுகிறது.

வாசித்தல்
---------

இந்த மேளத்தின் முகத்தை குச்சியால் உரசி உராய்ந்து ஒரு விலங்கு உறுமுவது போல இசையெழுப்புவர்.
இந்தக் கருவியை ஒரு துணி கொண்டு கட்டி தோள்பட்டைக்கு குறுக்கே தொங்கவிட்டு நடந்தும் நின்று கொண்டும் இசைப்பர்.

குழுக்கள்
---------

### மலேசியா

* சிறீ கருமாரியம்மன் உறுமி மேளம்
* ஜெ சக்தி சங்கிலிக் கறுப்பன் உறுமி மேளம்
* சங்கமம் உறுமி மேளம்
* ஓம் முருகா உறுமி மேளம் -
* சிறீ நாக கன்னி உறுமி மேளம்
* வெற்றி வேல் உறுமி மேளம்
* சிறீ துர்க்கை அம்ம உறுமி மேளம்
* உருத்திர சக்தி & திருசூலி உறுமி மேளம்
* சிறீ மகாசக்தி உறுமி மேளம்

உறுமி மேளமும் பாட்டும்
----------------------

* *காட்டில் வாழும் மீசைக்காரா, வேட்டையாட வருவாயா* -
* *எலெலோ, எலெலோ, ஆண்டாண்டு காலமம்மா* -

உசாத்துணைகள்
------------

1. 1 2  தொன்மையான தாளக் கருவி (2018). *தி இந்து பொங்கல் மலர் 2018*. சென்னை: இந்து தமிழ். பக். 195.

* வாழ்வியற் களஞ்சியம். தொகு 5.

வெளி இணைப்புகள்
---------------

* Urumi பரணிடப்பட்டது 2007-08-18 at the வந்தவழி இயந்திரம் - (ஆங்கில மொழியில்)
* சிவசக்தி உறுமி மேளம்
[*தொடர்பிழந்த இணைப்பு*]
* கறுப்பண்ணா சங்கிலி உறுமி
* vanamma vanamma

|  |  |
| --- | --- |
| தொகு | **தமிழிசைக் கருவிகள்** |
| தோல் கருவிகள் | ஆகுளி | உறுமி | தவில் | பறை | மிருதங்கம் | மத்தளம் | பெரும்பறை | பஞ்சறை மேளம் | முரசு | தமுக்கு | பேரிகை | பம்பை | மண்மேளம் | கஞ்சிரா | ஐம்முக முழவம் | கொடுகொட்டி (அல்லது) கிடிகிட்டி

---

 |
| நரம்புக் கருவிகள் | வீணை | யாழ் | தம்புரா | கோட்டு வாத்தியம் | கின்னாரம்

---

 |
| காற்றுக் கருவிகள் | கொம்பு | தாரை | நாதசுவரம் | புல்லாங்குழல் | சங்கு | மகுடி | முகவீணை| எக்காளம் |கொக்கரை

---

 |
| கஞ்சக் கருவிகள் | தாளம் | சேகண்டி | 

---

 |
| பிற | கொன்னக்கோல் | கடம் | 

---

 |
தமிழகத்தில் கிடைத்த சாதவாகனர் காசுகள்
சங்ககாலத் தமிழருக்கும் ஆந்திர மன்னர்களான சாதவாகனர்களுக்கும் நல்ல உறவு இருப்பது அவர்கள் வெளியிட்ட காசுகள் அதிகளவு தமிழகத்தில் கிடைத்திருப்பதைக் கொண்டு நிறுவலாம். பொ.மு. 300 - பொ.பி. 300 வரை ஆண்ட இம்மன்னர்கள் வெளியிட்ட பல்வகைக் காசுகள் பெரும்பாலும் ஈயம், செம்பு போன்ற உலோகங்களிலேயே காணப்படுகின்றன. ஆனால் யாகம் செய்யும் போது வெளியிட்ட காசுகள் மட்டும் வெள்ளியில் வெளியிட்டுள்ளனர். வசிட்டிபுத்திர சிரிபுலுமாவி, வசிட்டிபுத்திர சிவ சிரிபுலுமாவி, வசிட்டிபுத்திர சாதகர்ணி மற்றும் கௌதமி புத்ர சாதகர்ணி போன்ற மன்னர்களின் நாணயங்களே அதிகளவில் உள்ளன.

தமிழ்
-----

மேற்குறிப்பிட்ட அனைத்து மன்னர்களின் நாணயங்களிலும் முன் பக்கத்தில் யானை மற்றும் அம்மன்னனின் தலையும் பின் பக்கத்தில் உச்சயினி குறியீடும் காணப்படும். மன்னனின் தலைப்பகுதியின் ஒரு பக்கம் அவனது பெயர் தமிழிலும் மற்றொரு பக்கத்தில் பிராகிருதத்திலும் காணப்படும். இவற்றில் காணப்படும் தமிழ் எழுத்துகள் மாங்குளம் கல்வெட்டுகளில் உள்ள தமிழ் போல் காணப்படுகிறது.

வார்ப்புக்கூடுகள்
-----------------

சாதவாகனர் மற்றொரு பெயர் சாலிவாகனன் சாதவாகனர் காசுகள் செய்ய பயன்படுத்திய ஐந்து வார்ப்புக்கூடுகள் தமிழகத்தில் செய்த காஞ்சிபுரம் அகழாய்வில் கிடைத்துள்ளன. இவற்றில் மேற்குறிப்பிட்ட சின்னங்களான மன்னனின் தலை, அவர்களின் பெயர், யானை உருவம் போன்றவற்றை அச்சிடுவதற்கான அச்சுகள் உள்ளன. இவ்வார்ப்புக்கூடுகள் தமிழகத்தில் கிடைத்ததைக் கொண்டு இவை தமிழகத்தில் புழக்கத்தில் விடுவதற்கு தயாரிக்கப்பட்டவையா அல்லது ஆந்திரப் பொருட்களை வாங்குவதற்கு தமிழகத்தில் பயன்படுத்தப்பட்டவையா என்று கூற முடியா வண்ணம் உள்ளது.

மேற்கோள்கள்
-----------

1. ↑  Satavahana Silver coinage, Studies in south Indian coins Vol 1, p46
2. ↑  *A bilingual Coin of a Satavahana*, Seminar on Inscriptions (1966), Dr. N. Nagaswamy, page 202
3. ↑  Select inscriptions, Vol 1, pp 224-226 1986, D.C.Sircar
4. ↑  *Teracotta Coin Moulds from Kanchipuram* Study of South Indian Coins, Vol 1, pp 26-28
5. ↑  Ibid p-28
**ஏ. கே. வேலன்** ஒரு தமிழ் எழுத்தாளராவார். இவருடைய படைப்புகளை தமிழக அரசு நாட்டுடைமையாக்கியுள்ளது.

வாழ்க்கை வரலாறு
---------------

ஏ.கே. வேலனின் இயற்பெயர் அ.குழந்தைசாமி என்பதாகும். தஞ்சாவூர் மாவட்டத்திலுள்ள ஆலங்குடி எனும் கிராமத்தில் அருணாசலம் பிள்ளை - இராமாமிர்தம் அம்மை தம்பதிகளுக்கு மகனாக 1921 ஆம் ஆண்டு அக்டோபர் 24ல் பிறந்தார். 

ஈ.வே.ராமசாமியின் அழைப்பினை ஏற்று தனது பள்ளி ஆசிரியர் பதவியை துறந்து திராவிட இயக்கத்தில் பணியாற்றத் தொடங்கினார். அத்தருணத்தில் எரிமலை எனும் நாளேட்டினை நடத்தியமையால், ஏ.கே.வேலன் என்று தனது பெயரினை மாற்றிக் கொண்டார். கந்தசாமிபிள்ளை என்பவரின் மகள் ஜெயலட்சுமியை திருமணம் செய்துகொண்டார். இவர்களுக்கு ஓர் ஆண்குழந்தை 16-6-1952ஆம் நாள் பிறந்தது.

இயற்றியுள்ள நூல்கள்
-------------------

1. அனுமார் அனுபூதி
2. எழுத்துக்கள்
3. கண்ணன் கருணை
4. காவியகம்பன்
5. மேரியின் திருமகன்
6. நாடகங்கள்
7. வரலாற்றுக் காப்பியம்

இவற்றையும் காண்க
----------------

* தேசியமயமாக்கல்
* தமிழ் நூல்களை நாட்டுடைமையாக்கல்

ஆதாரங்களும் மேற்கோள்களும்
-------------------------

1. ↑   திரு.கே.பி.நீலமணி அவர்களது நாட்டுடைமையாக்கப்பட்ட நூல்கள்
2. ↑   திராவிடநாடு (இதழ்) நாள்:29-6-1952, பக்கம் 4
**தமிழன்** என்ற இதழ் சென்னை ராயப்பேட்டையில்1907 சூன். 19 ஆன்று *ஒரு பைசா தமிழன்* என்ற பெயருடன் வார இதழாக அயோத்திதாசரால் தொடங்கப்பட்ட தமிழ் இதழாகும். ‘ஒடுக்கப்பட்டோரை ஒரு பைசாவுக்குப் பெறாதவர் என இளக்காரமாகப் பேசுவோர், ஒரு பைசாத் தமிழனை முழுமையாக அறிந்தால், ஒரு கோடி பொன் என்று பேசுவார்’ எனத் தன் இதழுக்குப் பெயர்க் காரணம் கொடுத்தார் அயோத்தி தாசர். ஓராண்டுக்குப் பின் 1908 இல் வாசகர்களின் வேண்டுகோளுக்கிணங்க, இதழின் பெயரில் இருந்த ‘ஒரு பைசா’ நீக்கப்பட்டு, ‘தமிழன்’ என்று பெயர் மாற்றப்பட்டது. 1914 மே. 5 அன்று அயோத்தி தாசர் மரணித்தவரை இதழ் தொடர்ச்சியாக வந்த நிலையில் அதன்பிறகு சிறுசிறு இடை வேளைக்கு நடுவே வெளிவந்தது. 1933 இல் ‘தமிழன்’ முற்றிலுமாக நின்றுபோனது. பவுத்தத்தின் குறியீடான தாமரையை முகப்பாகக் கொண்ட ‘தமிழன்’ இதழில் நவீன அரசியல், ஆய்வுக் கட்டுரை, பகுத்தறிவு, சாதி ஒழிப்பு, பிராமணிய ஆதிக்க எதிர்ப்பு, வகுப்புவாரிப் பிரதிநிதித்துவம், முற்போக்கு, பவுத்தம் போன்றவை குறித்த தீவிர கருத்துகள் இடம்பெற்றன. இலக்கியம், அறிவியல், மருத்துவம், விவசாயம், வானியல் அறிக்கை, வாசகர் கேள்வி - பதில் உள்ளிட்டவையும் இடம்பெற்று, நேர்த்தியான வடிவமைப்புடன் பிரசுரமாகின. "தமிழன் இதழில் உலக அளவிலும், தமிழிலும் வெளியாகும் நூல்கள், இதழ்கள், புதிய புத்தகங்கள் ஆகியவற்றின் அறிமுகங்கள் தொடர்ந்தன."

மேற்கோள்கள்
-----------

1. ↑  "அயோத்திதாசர் நடத்திய 'தமிழன்' சில வரலாற்றுக் குறிப்புகள்". *கட்டுரை*. பெரியார் முழக்கம் -. 2017 சூன். 2 செப்டம்பர் 2017 அன்று பார்க்கப்பட்டது. Check date values in: `|date=` (உதவி)
2. ↑  இரா.வினோத் (19 சூன் 2017). "ஒரு பைசா தமிழனுக்கு 110 வயது!". *கட்டுரை*. தி இந்து. 19 சூன் 2017 அன்று பார்க்கப்பட்டது.
ஸ்வீடன், அபிஸ்கோ -   உறைபனிச்சிதைவினால்  உடைந்துள்ள பாறை.
**உறைபனிச் சிதைவு** என்பது மலைப்பகுதிகள் மற்றும் குளிர் பிரதேசங்களில் ஏற்படுகிறது. சில நேரங்களில் விரிசல்கள் உள்ள பாறைகளில் மழைப்பொழிவின் காரணமாக நீரானது நிரம்புகிறது. அந்த நீர் இரவு நேரங்களில் நிலவும் குளிர்ந்த வெப்பத்தின் காரணமாக உறைந்து, பனிக்கட்டியாக மாறும் மேலும் பகல் நேரங்களில் உருகும். பனிக்கட்டியானது ஒரு திடப் பொருளாக இருப்பதால் பாறைகளின் உடைபட்ட பகுதிகளில் அது அதிக அழுத்தத்தை உருவாக்கும், ஆதலால் பாறையின் விரிசல்கள் மேலும் அதிகரிக்கும். உறைதல் மற்றும் உருகுதல் செயல்முறையானது தொடர்ந்து நடைபெறுவதால் பாறைகள் சிறு பகுதிகளாக உடைக்கப்படுகின்றன. இவ்வகைச் சிதைவு உறைப்பனிச் சிறைவு எனப்படுகிறது. இந்நிகழ்வு காலங்காலமாக சிறுக சிறுக நடைபெற்று வருகிறது. உறைபனிச்சிதைவு உயரமான, குளிர்ந்த, அல்லது துருவ காலநிலைப் பிரதேசங்களில் காணப்படுகிறது.

பனி பிரித்தல்
-------------

நீரின் நுண்புழை இயக்கத்தின் காரணமாக நீர் மண்ணுக்குள் நுழைந்து பனி வில்லைகளாக வளர்கின்றன. மண்துகள்கள் இதனால் விரிடைகின்றன. இதே போன்று நீர் துகள்கள் கல்லுக்குள் நுழைந்து பனிப் படிகம் உருவாகிறது. இது அருகிலுள்ள நீர் துகள்களையும் ஈர்க்கிறது. இந்த விரிவாக்கத்தினால் ஏற்படும்  அழுத்தம் பாறைகளை பலவீனப்படுத்தி விரிசலை உண்டாக்குகிறது. இந்த செயல் மீண்டும் மீண்டும் நடைபெறும்போது பாறை உடைகிறது.

இதே போன்ற செயல்முறைகளால் பல்வேறு நடைபாதை குழிகள் மற்றும் அரிப்பு ஏற்படுவதை நாம் காணலாம்.

கொள்ளளவு விரிவாக்கம்
--------------------

நீர் உறையும்போது அதன் பருமன்  9 சதவிகிதம்  அதிகமாகும்.-22 °C வெப்பநிலையில் பனிக்கட்டி 207MPa அழுத்தத்தை உருவாக்கும். இது எந்த ஒரு பாறையையும் உடைக்கும் வலிமை கொண்டது.

மேலும் காண்க
------------

* வானிலையாலழிதல்
* நீர்

குறிப்புகள்
-----------

1. ↑  Taber, Stephen (1930). "The mechanics of frost heaving" (PDF). *Journal of Geology* **38**: 303–317. doi:10.1086/623720. Bibcode: 1930JG.....38..303T.. பார்த்த நாள்: 2017-07-09.
2. ↑  Goudie, A.S.; Viles H. (2008). "5: Weathering Processes and Forms". in Burt T.P.. *Quaternary and Recent Processes and Forms*. Landforms or the Development of Gemorphology. **4**. Geological Society. பக். 129–164. பன்னாட்டுத் தரப்புத்தக எண்:9781862392496. .
3. ↑  Eaton, Robert A.; Joubert, Robert H. (December 1989), Wright, Edmund A. (ed.), *Pothole Primer: A Public Administrator's Guide to Understanding and Managing the Pothole Problem*, Special Report 81-21, U.S. Army Cold Regions Research and Engineering Laboratory
4. ↑  Minnesota's Cold Weather Road Research Facility (2007). "Investigation of Low Temperature Cracking in Asphalt Pavements — Phase II (MnROAD Study)".
5. ↑  T︠S︡ytovich, Nikolaĭ Aleksandrovich (1975). *The mechanics of frozen ground*. Scripta Book Co.. பக். 78–79. பன்னாட்டுத் தரப்புத்தக எண்:978-0-07-065410-5. .
ஏதென்சில் உள்ள அக்ரோபோலிசின் தள வரைபடம் முக்கிய தொல்லியல் எச்சங்களைக் காட்டுகிறது - ஓடியன் எண் 19, வலதுபுறத்தில் உள்ளது
**ஏதென்சின் ஓடியோன்** அல்லது **ஏதென்சில் உள்ள பெரிக்கிள்சின் ஓடியோன்** (*Odeon of Athens* அல்லது *Odeon of Pericles in Athens*)என்பது (4,000 சதுர மீ ) ஏதென்சில் உள்ள அக்ரோபோலிசின் தென்கிழக்கு அடிவாரத்தில், டயோனிசஸ் அரங்கத்தின் நுழைவாயிலுக்கு அடுத்ததாக கட்டப்பட்ட ஒரு இசைக்கூடம் ஆகும்.

வரலாறு
------

இது முதன்முதலில் பெரிகிள்சால் கிமு 435 இல் பனாதேனியாவின் ஒரு பகுதியாக இசைப் போட்டிகளுக்காகவும்,  குழு ஒத்திகைகளுக்காகவும், மோசமான வானிலையின்போது அரங்கத்தில் இருந்து பார்வையாளர்கள் தங்குவதற்காகவும் கட்டப்பட்டது.  அதன் சில எச்சங்கள் இப்போது எஞ்சியுள்ளன, ஆனால் அது மற்ற கிரேக்க ஓடியன்களின் வழக்கமான வட்ட வடிவில் உள்ள நிலையில் அந்த அமைப்பிற்கு மாறாக இது சதுரமாக உள்ளது. போரின் போது கைப்பற்றப்பட்ட பாரசீகக் கப்பல்களில் இருந்து எடுக்கப்பட்ட மரக்கட்டைகளால் இதன் கூரை அமைக்கபட்டிருந்தது. இதன் கூரை ஒரு கூடாரத்தை ஒத்த ஒரு சதுர பிரமிடு போன்று அமைக்கப்பட்டிருந்தது. இது கிமு முதலாம் நூற்றாண்டில் மீண்டும் கட்டப்பட்டது "செர்க்செஸ் கூடாரத்தின் நகல்" என்று பௌசானியாஸ் எழுதினார்.

அசல் கட்டிடத்தில் பல இருக்கைகள் மற்றும் பல தூண்கள் இருந்தன என்று புளூடார்ச் எழுதியுள்ளார். நவீன அகழ்வாய்வுகளின் படி இதன் அடித்தளம் 62.40 பை 68.60 மீ (204.7 பை 225.1 அடி) என தெரியவந்துளது. மேலும் இதன் உட்புரத்தில் பத்துக்கு, ஒன்பது வரிசைகளில் 90 உள் தூண்கள் அமைக்கப்பட்டு அவற்றால் கூரை தாங்கப்பட்டதாக இப்போது அறியப்படுகிறது. 

கிமு 87-86 இல் நடந்த முதல் மித்ரிடாடிக் போரில் சுல்லா ஏதென்ஸை முற்றுகையிட்டபோது ஏதென்ஸின் அசல் ஓடியன் சுல்லாவால் எரிக்கப்பட்டது.  எரிக்கப்பட்டது,  அல்லது அக்ரோபோலிசைத் தாக்க சுல்லா இதன் மரக்கட்டைகளைப் பயன்படுத்துவாரோ என்ற பயத்தில் அவரது எதிரியான அரிஸ்டின் மூலம் எரிக்கப்பட்டடிருக்கலாம். பின்னர் எம். ஸ்டாலியஸ் மற்றும் மெனாலிப்பஸ் ஆகியோரை கட்டிடக் கலைஞர்களாகப் பயன்படுத்தி, கப்படோசியாவின் இரண்டாம் அரியோபர்சேன்சால் இது முழுமையாக மீண்டும் கட்டப்பட்டது.  புதிய கட்டிடம் கி.பி 2 ஆம் நூற்றாண்டில் "கிரேக்கர்களின் அனைத்து கட்டமைப்புகளிலும் மிகவும் அற்புதமானது" என்று பௌசானியாஸ் குறிப்பிட்டது.  ஏதென்ஸில் உள்ள ஒரு ஓடனில் "பார்க்கத் தகுந்த டயோனிசுவின் உருவம்" என்றும் அவர் குறிப்பிடுகிறார்,  அது எந்த ஒடியன் என்று அவர் குறிப்பிடவில்லை.

குறிப்புகள்
-----------

1. ↑  Plutarch. *Pericles*. .
2. ↑  Marcus Vitruvius Pollio. *de Architectura*. .
3. ↑  Sear, Frank (2006). *Roman théâtres : An architectural study*. Oxford University Press. பக். 390. பன்னாட்டுத் தரப்புத்தக எண்:978-0-19-814469-4. .
4. ↑  Pausanias. *Geography*. **1.20.1**. .
5. ↑  Appian. *Bellum Mithridaticum*. **38**. Archived from the original on 2014-12-28.. பார்த்த நாள்: 2022-04-10.
6. ↑  Named in inscription IG II², 3426–7.
7. ↑   *The Family Minstrel*. .
8. ↑  Pausanias. *Geography*. **1.14.1**. .
**புவனேந்திரன் ஈழநாதன்** (பிறப்பு: யூன் 20, 1981) இணைய எழுத்தாளரும், தமிழ் வலைபதிவுலகில் நன்கறியப்பட்ட ஆரம்பகால வலைப்பதிவரும், நூலகத் திட்ட உருவாக்கத்தின் காரணியுமானவர்.

வாழ்க்கைக் குறிப்பு
-------------------

இலங்கை, யாழ்ப்பாணம், உடுப்பிட்டி, இலக்கனாவத்தை எனும் இடத்தைப் பிறப்பிடமாகவும், சிங்கப்பூரை வதிவிடமாகவும் கொண்டிருந்தார்.

நூலகத் திட்ட உருவாக்கம்
-----------------------

ஈழத்தமிழர்களின் எழுத்து இலக்கியங்கள், ஆளுமைகள் காலத்தால் அழிந்துவிடாமல் பாதுகாக்கப்பட வேண்டும் எனும் நோக்கிலும் அவை எமது அடுத்த தலைமுறையினரும் பயன்படும் வகையில் அமைய வேண்டும் என்பதிலும் முனைப்புடன் செயல்பட்ட அவர், நூலகத் திட்ட உருவாக்கத்தின் எண்ணக் கருவாக இருந்தார். நூலகத் திட்டத்தின் தொடக்க உறுப்பினர்களுள் ஒருவராக செயலாற்றியதுடன், முதலாவது வழங்கி, முதலாவது நிதிப் பங்களிப்பு போன்றவற்றை வழங்கி அத்திட்டத்தை முன்னெடுத்தவராவர். உலகெங்கும் புலம்பெயர்ந்து வாழும் ஈழத்தமிழரிடம் நூலகத் திட்டத்தை கொண்டு சென்றமையிலும் அவரது பங்கு குறிப்பிடத்தக்கது.

2008ம் ஆண்டு நூலகம் நிறுவனமாக இயங்கத் தொடங்கியபோது அதன் முதலாவது அறங்காவலர் அமைப்பிலும் இருந்து பங்காற்றினார்.

தமிழ் வலைப்பதிவுலகில்
---------------------

தமிழ் வலைப்பதிவுலகில் 2004ம் ஆண்டு முதல் "ஈழநாதன்" எனும் பெயரில் வலைப்பதிவுகளில் ஈழத்துத் தமிழ் இலக்கியங்களை வெளிக்கொணரும் வகையில் எழுத்துப் பணியினை செய்து வந்தார். மற்றும் யாழ் குழுமத்தில் "ஈழவன்" எனும் பெயரில் பங்களிப்பு செய்தவராவர்.

வெளியிணைப்புகள்
---------------

* நூலக வலைப்பதிவு **ஈழநாதன் காலமானார் – துயர் பகிர்கிறோம்**
* ஈழநாதன் வலைப்பதிவுகள்
* ஈழநாதன் இனி வரமாட்டாராம்
**தேசிய விலங்கு உயிரிதொழில்நுட்ப நிறுவனம்** (*National Institute of Animal Biotechnology*) என்பது இந்திய அறிவியல் மற்றும் தொழில்நுட்ப அமைச்சகம் உயிரித்தொழில்நுட்ப துறையின் கீழ் செயல்படும் தன்னாட்சி ஆராய்ச்சி நிறுவனமாகும். இந்நிறுவனம் இந்தியாவின் ஹைதராபாத்தில் பேராசிரியர் பல்லு ரெட்டண்ண தலைமையில் அமைக்கப்பட்டுள்ளது. காச்சிபெளலியில் உள்ள ஐதராபாத்து பல்கலைக்கழகத்தின் *ஆர்யபட்டா தொகுதியில்* விலங்கு உயிரிதொழில்நுட்ப நிறுவனம் அமைந்துள்ளது.

இந்நிறுவனத்தின் முதன்மை நோக்கம்/செயற்பாடானது புதுமையான மற்றும் அதிநவீன தொழில்நுட்பத்தின் மூலம் பொது மற்றும் தொழில்துறைக்குப் பயன் தரவல்ல உலகளாவிய போட்டி கால்நடைகளை (பண்ணை விலங்குகள்) மேம்படுத்துவதாகும். உலகளவில் போட்டியிடும் கால்நடை பொருட்கள், மருந்துகள் (மருந்துகள்), ஊட்டச்சத்துப் பொருட்கள் மற்றும் விலங்குகளின் சுகாதார பராமரிப்பு தொடர்பான பிற உயிரியல் பொருட்களின் உற்பத்தியில் சிறந்து விளங்குவதை ஆய்வாளர்கள் வலியுறுத்துவார்கள்.

கல்வி மற்றும் ஆராய்ச்சி
-----------------------

தேசிய விலங்கு உயிரிதொழில்நுட்ப நிறுவனத்தின் முக்கிய கவனம் விலங்கு உயிரித் தொழில்நுட்ப துறையில் தொழில்முனைவோரை மேம்படுத்துவது மற்றும் கால்நடைகள் சம்பந்தப்பட்ட முக்கிய ஆராய்ச்சிகளை முன்னெடுத்தல் மற்றும் மனிதக்குலத்திற்கு நன்மை பயக்கும். பல்வேறு பிரிவுகளின் ஆராய்ச்சி மேற்கொள்ளுதல். உதாரணமாக, மரபியல், ஊட்டச்சத்து செறிவூட்டல், மரபணு மாற்றுத் தொழில்நுட்பம், தொற்று நோய்கள் மற்றும் இனப்பெருக்க உயிரி தொழில்நுட்பம் ஆய்வு மேற்கொள்ளுதல். இந்த ஆய்வுக் கூடங்களில் கற்பித்தல் மற்றும் ஆராய்ச்சி திட்டங்கள் நடத்துவருகின்றன். முதுநிலை அறிவியல் மற்றும் முனைவர் பட்ட ஆய்வு, இளம் விஞ்ஞானிகளுக்குப் பயிற்சியும் அளிக்கப்பட்டு வருகிறது.

மேலும் காண்க
------------

* இந்தியாவில் கல்வி
* இந்தியாவில் கல்வியறிவு

மேற்கோள்கள்
-----------

1. ↑  "NIAB Home page".
2. ↑  "NIAB mandate on DBT Website". 2014-04-29 அன்று மூலம் பரணிடப்பட்டது.
3. ↑  "National Institute of Animal Biotechnology". 2018-10-26 அன்று மூலம் பரணிடப்பட்டது. 2021-04-21 அன்று பார்க்கப்பட்டது.
4. ↑  "Mandate and Mission of NIAB".
5. ↑  Land from UoH alienated for NIAB - The Hindu
6. ↑  "Academic Programes of NIAB". 2012-01-23 அன்று மூலம் பரணிடப்பட்டது.

வெளி இணைப்புகள்
---------------

* அதிகாரப்பூர்வ வலைத்தளம் பரணிடப்பட்டது 2021-04-21 at the வந்தவழி இயந்திரம் NIAB